**Návrh**

**NARIADENIE VLÁDY**

## Slovenskej republiky

## z ............ 2019,

**ktorým sa mení a dopĺňa nariadenie vlády Slovenskej republiky č. 314/2003 Z. z.**

**o zavedení opatrení na tlmenie pseudomoru hydiny**

**v znení nariadenia vlády Slovenskej republiky č. 218/2009 Z. z.**

Vláda Slovenskej republiky podľa § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov nariaďuje:

# Čl. I

Nariadenie vlády Slovenskej republiky č. 314/2003 Z. z. o zavedení opatrení na tlmenie pseudomoru hydiny v znení nariadenia vlády Slovenskej republiky č. 218/2009 Z. z. sa mení a dopĺňa takto:

1. V § 1 sa vypúšťa odsek 1.

Doterajšie odseky 2 a 3 sa označujú ako odseky 1 a 2.

2. V § 2 ods. 2 sa slová „právne predpisy Európskych spoločenstiev“ nahrádzajú slovami „právne záväzné akty Európskej únie“.

3. V § 5 ods. 3 úvodnej vete sa slová „Európskeho spoločenstva“ nahrádzajú slovami „Európskej únie“.

4. V § 14 ods. 4 sa za slová „členskom štáte“ vkladajú slová „Európskej únie a štáte, ktorý je zmluvnou stranou dohody o Európskom hospodárskom priestore (ďalej len „členský štát“)“.

5. V § 14 ods. 5 sa slová „Európskeho spoločenstva, ktorého kompetencie sú uvedené v prílohe č. 6“ nahrádzajú slovami „Európskej únie“.

6. V § 18 odsek 5 znie:

„(5) Štátna veterinárna a potravinová správa zasiela17) Európskej komisii v rámci Stáleho výboru pre rastliny, zvieratá, potraviny a krmivá informácie týkajúce sa nákazy a informácie o uplatnených opatreniach.“.

Poznámka pod čiarou k odkazu 17 znie:

„17) § 6 ods. 2 písm. y) zákona č. 39/2007 Z. z.“.

7. § 20 znie:

„§ 20

(1) Pohotovostný plán špecifikujúci opatrenia, ktoré sa budú realizovať v prípade vzniku ohniska pseudomoru hydiny sa vypracuje podľa osobitného predpisu.18) Vypracovaný pohotovostný plán sa podľa potreby aktualizuje.

(2) Pohotovostný plán musí umožniť prístup k budovám, zariadeniam, personálu a všetkému ďalšiemu príslušnému materiálu nevyhnutnému na rýchlu a účinnú eradikáciu ohniska pseudomoru hydiny a musí presne určiť  požiadavky na vakcíny pre prípad núdzovej vakcinácie.

(3) Pohotovostný plán a jeho aktualizácie predkladá štátna veterinárna a potravinová správa19) Európskej komisii.“.

Poznámky pod čiarou k odkazom 18 a 19 znejú:

„18) § 6 ods. 2 písm. e) a § 6 ods. 5 písm. e) zákona č. 39/2007 Z. z.

19) § 6 ods. 5 písm. l) zákona č. 39/2007 Z. z.“.

8. V § 21 prvej vete sa slová „Európskych spoločenstiev“ nahrádzajú slovami „Európskej únie“.

9. Za § 21 sa vkladá § 21a, ktorý znie:

„**21a**

Týmto nariadením vlády sa preberajú právne záväzné akty Európskej únie uvedené v prílohe č. 1.“.

10. Názov prílohy č. 1 znie: „Zoznam preberaných právne záväzných aktov Európskej únie“.

11. Príloha č. 1 sa dopĺňa tretím bodom, ktorý znie: „3. Smernica Európskeho parlamentu a Rady (EÚ) 2018/597 z 18. apríla 2018, ktorou sa mení smernica Rady 92/66/EHS zavádzajúca opatrenia Spoločenstva na kontrolu pseudomoru hydiny (Ú. v. EÚ L 103, 23.4.2018).“.

12. V prílohe č. 4 sa v celom texte slová „Európskeho spoločenstva“ nahrádzajú slovami „Európskej únie“.

13. Prílohy č. 6 až 8 sa vypúšťajú.

# Čl. II

Toto nariadenie vlády nadobúda účinnosť dňom vyhlásenia v Zbierke zákonov Slovenskej republiky.